Gjaldeyristekjur fyrirtækja í iðnaði af útflutningi vöru - og þjónustu námu 395 mö.kr. í fyrra . Tekjurnar eru af fjölbreyttri starfsemi iðnaðar á sviði framleiðslu - , hugverka - og byggingariðnaðar . Gjaldeyristekjur af útflutningi iðnaðarvara námu 316 mö.kr. en þar af eru ál , álafurðir og kísiljárn umfangsmesti hlutinn með rúmlega 260 ma.kr . Gjaldeyristekjur af útflutningi annarra iðnaðarvara námu þá tæplega 55. mö.kr á árinu . Gjaldeyristekjur af útflutningi þjónustu á sviði iðnaðar námu um 80 mö.kr. í fyrra . Ber þar helst að nefna hugverkaiðnað með um 70 ma.kr. en greinin hefur verið í talsverðum vexti undanfarin ár . Gjaldeyristekjur af erlendum verkefnum m.a. á sviði byggingastarfsemi og mannvirkjagerðar námu þá 9 mö . kr . Fyrirtæki í iðnaði sköpuðu í fyrra um 30% heildargjaldeyristekna þjóðarbúsins af útflutningi vöru - og þjónustu . Þetta háa hlutfall endurspeglar mikilvægi greinarinnar fyrir efnahagslíf landsmanna . Einhæfni í gjaldeyrissköpun þjóðarbúsins hefur lengi verið uppruni efnahagssveiflna hér á landi og átt þannig þátt í að draga úr framleiðnivexti og innlendri verðmætasköpun . Með því að auka fjölbreytileika í gjaldeyrisöflun má draga úr efnahagssveiflum og auka þannig efnahagsleg lífsgæði til langs tíma . Velta í iðnaði 1.328 milljarðar króna á síðasta ári Velta í iðnaði nam 1.328 mö.kr. á síðasta ári . Um er að ræða um 30% af allri veltu fyrirtækja í landinu . Veltan í iðnaði hefur aukist um 456 ma.kr. í þessari efnahagsuppsveiflu þ.e. síðan árið 2012 . Er þetta um 34% af allri veltuaukningu í hagkerfinu á tímabilinu . Undirstrikar það vægi iðnaðar í hagvexti og fjölgun starfa í hagkerfinu . Veltan jókst nokkuð milli áranna 2018 og 2017 eða um 9,5% . Mestu munaði um tekjuaukningu í byggingastarfsemi og mannvirkjagerð og hugverkaiðnaði en 82% aukning var í starfsemi á sviði upplýsingaþjónustu og 18% aukning í fjarskiptum svo fáein dæmi séu nefnd . Nokkuð hefur þó dregið úr tekjuvexti í iðnaði samanburði við fyrri ár en vöxturinn var aðeins um 2% fyrstu 8 mánuði ársins 2019 m.v. 2018 . Örlítill samdráttur var í þeim hluta iðnaðar sem er í hvað mestri samkeppni við erlend fyrirtæki þ.e. í framleiðsluiðnaði en þar hefur hátt gengi krónunnar ásamt miklum innlendum kostnaðarverðshækkunum vegið að samkeppnisstöðunni og markaðshlutdeild iðnfyrirtækja . Ljóst er að grípa verður til aðgerða til að tryggja aukinn stöðugleika í starfsumhverfi iðnaðar til lengri tíma .